ยืนยันขอเดินหน้าผลักดันมาตรการผ่อนคลายโควิด-19 ให้เป็นโรคประจำถิ่น
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยถึงการผลักดันสถาณการณ์การแพร่ระบาดโควิด-19 เป็นโรคประจำถิ่นว่า ในช่วงนี้เริ่มเข้าสู่มาตรการผ่อนคลายโควิด-19 เพิ่มมากขึ้น มุ่งสนับสนุนให้กระทรวงศึกษาธิการ รีบเปิดเทอม มีการฉีดวัคซีนให้เด็กให้ครบทุกคน ล่าสุดเด็กโต อายุระหว่าง 12-18 ปี ได้รับวัคซีนไปแล้วกว่าร้อยละ 90 ขณะที่เด็กเล็กอายุ 5 ปีขึ้นไปได้รับวัคซีนแล้วร้อยละ 57 จึงเร่งให้เปิดภาคเรียนนายอนุทิน ชาญวีรกูล กล่าวด้วยว่า เมื่อการเปิดภาคเรียนเป็นไปด้วยดี จากนั้นรัฐบาลจะเร่งผ่อนคลายมาตรการต่อไปในกิจการผับ บาร์ คาราโอเกะ ซึ่งที่ผ่านมารัฐบาลได้ผ่อนคลายมาครึ่งทางแล้วโดยปรับเปลี่ยนเป็นร้านอาหาร หากสามารถควบคุมสถานการณ์ได้ประชาชนให้ความร่วมมือ มีความเข้าใจ วัคซีนทำงานก็ผ่อนคลายมาตรการต่อไปและก้าวสู่การเป็นโรคประจำถิ่น ซึ่งกระทรวงสาธารณสุข คณะแพทย์เร่งผลักดัน